Shalom ystävät, hienoa olla kanssanne tänään.
Toivon ja uskon, että ohjelmamme tuo teille Abrahamin siunauksen.
Tänään puhun ilosanomasta, -
joka ei ole nyt suosittu eikä muodikas.
Jumalan ilosanoma siunaa kuitenkin meitä aina.
Siksi puhun tänään siunauksesta ja elävän Jumalan evankeliumista.
Jeshua sanoi: "Jos joku tahtoo minun perässäni kulkea, -
hän kieltäköön itsensä ja ottakoon ristinsä ja seuratkoon minua."
Tämä on hyvin tärkeää.
Monet eivät ymmärrä näitä Jeshuan sanoja ja opetuksia.
Se oli uutta opetusta.
Evankeliumi sanoo suoraan, että jos tahdomme seurata Jumalaa, -
tai Hänen Voideltuaan, Jeshuaa, elävän Jumalan Poikaa, -
meidän täytyy unohtaa itsemme.
Sitä ymmärryksen ja ilmoituksen tasoa täytyy tavoitella.
Pyytäkää Jumalalta ilmoitusta Jeshuasta, -
sellaista, jonka Paavali ja opetuslapset saivat.
Älkää tyytykö vain siihen, että olette uskovia, -
vaan tavoitelkaa käytännön opetuslapseutta.
Sillä tasolla voimme sanoa kuin Johannes Kastaja: -
"Hänen tulee kasvaa, mutta minun vähetä."
Sitä Jumala etsii meissä.
Tiedän, että se on haastavaa.
Monet asiat yrittävät estää meitä -
ja riistää meiltä totuudessa ja uskossa vaeltamisen.
On tärkeää kuunnella Messiaan sanoja.
Pyhä Henki muistuttaa Jeshuan sanoista.
Vielä kerran: "Jos joku tahtoo minun perässäni kulkea, -
hän kieltäköön itsensä ja ottakoon ristinsä ja seuratkoon minua."
Hän ei siis sanonut, että voit seurata Häntä, ja elää myös omaa elämääsi.
Elämässämme on paljon omia asioita, joihin luotamme, -
ja joita emme pysty kieltämään.
Emme ole valmiita jättämään niitä taaksemme.
Haluamme pitää niistä kiinni, ja samalla seurata Messiasta.
Se ei onnistu. Emme menesty sillä tavoin.
Monet haaveilevat menestyksestä.
He uskovat menestyksen tarkoittavan paljon rahaa, -
inhimillistä kunniaa, kuuluisuutta, suuruutta, tietoja ja taitoja, -
mutta Jumalan tarkoittama menestys on Hänen tahtonsa toteuttamista.
Sen menestyksen Jumala antaa niille, jotka kieltävät itsensä.
He elävät maan päällä Messiaalle.
He elävät Jumalan Sanalle ja Jumalan tahdolle.
Sellaiset ihmiset ovat menestyneitä.
Heprealaiskirjeen luvussa 11 kerrotaan sellaisista.
Maailma ei heille kelvannut. He harhailivat erämaassa, -
kärsivät nälkää ja janoa, eivätkä he olleet mitään rikkaita ihmisiä.
En tarkoita, ettei teidän saisi olla rikkaita, -
se on yksi siunauksen seurauksista.
Meidän ei kuitenkaan saa omistautua vain taloudelliselle menestykselle, -
eikä myöskään terveydelle tai muulle menestykselle.
Menestyksemme on sitä, että olemme Jeshuan kaltaisia.
Jos haluamme sitä, pystymme siihen, koska sitä varten Hän tuli.
Hän tuli muuttamaan meidät Jumalan lapsiksi.
Hän on Jumalan Poika, joka tuli lihaksi ja vereksi.
Jeshua tuli näyttämään, että kaikki on mahdollista sille, joka uskoo.
Hän ei tullut toteuttamaan omaa tahtoaan.
Hän olisi voinut ryhtyä kuninkaaksi, koska sitähän ihmiset halusivat.
Hän tiesi kuitenkin olevansa jo kuninkaiden Kuningas.
Evankeliumi on itsensä kieltämistä ja Isän tahdon toteuttamista.
Jeshua opetti elämänsä kautta, että se on mahdollista.
Siksi Hän sanoi: "Kaikki on mahdollista sille, joka uskoo."
Jos vastassanne on nyt haasteita, -
ja jotkut asiat riistävät teiltä Jumalan ilon, -
tutkikaa, miten ja mitä varten elätte.
Onko elämänne tarkoitus kuuluisuus, menestyminen ja rikastuminen?
Kaikella on hintansa. Ei meille ole luvattu helppoa elämää.
Jumala on kuitenkin luvannut olla kanssamme.
Kun toteutamme Jumalan tahtoa, -
ajattelemme auttavamme Jumalaa.
Ei suinkaan! Jumala auttaa meitä.
Yksi Pyhän Hengen nimistä on Elieser, "Jumala auttaa".
Muistatteko, kun Abraham pyysi Elieseriä, -
joka asui hänen luonaan, -
hakemaan pojalleen Iisakille vaimon.
Tässä kertomuksessa Abraham on Isä Jumalan vertauskuva, -
Elieser taas kuvaa Pyhää Henkeä, ja Iisak Jeshuaa.
Muistattehan, -
kun Abraham kerran vei Iisakin uhrattavaksi Morian vuorelle?
Jumalan enkeli pysäytti hänet sanoen: "Nyt tiedän, että pelkäät Herraa".
Silloin Iisak ja Abraham näkivät karitsan, -
ja Abraham julisti Jumalan nimen "Herra näkee".
Abraham pyysi siis Elieseriä hakemaan vaimon Iisakille, -
ja tämä haki Rebekan.
Kertomus käy mielenkiintoiseksi, -
kun Elieser saapuu kaupunkiin, josta Abraham oli tullut.
Hän tapasi Rebekan ja rukoili Jumalaa sanoen, -
että jos tapahtuu niin ja niin, -
"tiedän, että olet antanut mielisuosiosi herralleni Abrahamille".
Mielenkiintoista on, että Elieser tuo lahjoja Rebekalle, -
kuten Pyhä Henki antaa lahjoja.
Lisäksi Elieser tuo morsiamen Iisakille.
Rebekka uskoi Elieseriä ja lähti hänen mukaansa.
Niin Messiaan morsiamenkin täytyy uskoa Pyhää Henkeä -
ja Pyhään Henkeen.
Meidän täytyy antaa Jumalan auttaa meitä.
Me emme siis auta Pyhää Henkeä, vaan toisinpäin.
Jos kiellämme itsemme, otamme ristimme ja seuraamme Messiasta, -
Pyhä Henki auttaa meitä.
Pyhä Henki ei jätä meitä yksin, vaan seuraa meitä, minne menemmekin.
Pyhä Henki muistuttaa meitä kaikesta siitä, mitä Jeshua opetti.
Pyhä Henki nuhtelee, rauhoittaa, -
opettaa, auttaa, -
ja niin edelleen.
Jumalan Henki auttaa niitä, jotka haluavat apua.
Miten Pyhä Henki tietää, haluammeko apua?
Hän näkee mitä ajattelemme, puhumme ja teemme.
Hän tietää, jos ajattelemme: -
"Olen kyllästynyt itseriittoisuuteeni, janoan lisää Jumalan läsnäoloa.
Kaipaan yhteyttä Isään Jumalaan.
Haluan toteuttaa Hänen tahtoaan niin kuin Jeshua."
Jos ajattelemme näin, puhumme siitä ja rukoilemme sitä, -
Pyhä Henki muuttaa meidät.
Jos ihminen ei suostu kieltämään itseään, -
hänellä on ego, joka on suuri kirous.
Ego riistää meiltä Jumalan siunaukset.
Tarkoitan todellista siunausta, -
sellaista kuin Abrahamilla, Daavidilla, Jumalan profeetoilla ja apostoleilla.
Sellaista siunausta, joka oli Jeshuan elämässä.
Veljet ja sisaret, muistutan teitä, ja myös itseäni joka päivä, -
että elämme lopun aikoja.
Huomisesta tai ylihuomisesta emme tiedä.
Elämme vain toivossa ja Jumalan Pojan uskossa.
Meidän täytyy antaa itsemme Jumalalle.
Ehkä ajattelette, että se tarkoittaa lahjoituksia -
tai pientä palvelua seurakunnassa, -
tai että vain avaatte suunne ja evankelioitte jollekulle, -
mutta Jumala odottaa meiltä enemmän.
Ihmiset kyselevät, paljonko se maksaa. Ja niin saakin kysyä.
Se maksaa paljon.
Ei teidän tarvitse kuolla ristillä kuin Jeshua, -
koska Hän on ainoa, joka pystyi vanhurskauttamaan meidät.
Hän on Jumalan Karitsa.
Meidän täytyy kuitenkin Jeshuan tavoin antaa koko elämämme, -
ei vain meidän rahojamme, perhettämme tai työtämme, -
"meidän, meidän, meidän", huomaatteko, miten puhun?
Eivät ne meidän ole, vaan Hänen. Elämämme kuuluu Hänelle.
Kuten Pietari sanoi, Hän on ostanut teidät, -
ei hopealla eikä kullalla, -
vaan Poikansa kallisarvoisella verellä, jossa ei syntiä ollut.
Jos kiellätte itsenne, otatte ristinne ja seuraatte Häntä, -
joudutte ehkä kärsimään Messiaan tuskia, -
koska haluatte pysyä erossa pimeydestä, -
ja olette maailman valo ja maan suola.
Jumala kuitenkin antaa avun ajallaan.
Kuten Hepr. 4 sanoo, meillä on Messias, -
ylimmäinen pappi, läpi taivasten kulkenut.
Hän oli täällä ja koki kaiken, mitä mekin, kuitenkin ilman syntiä.
Hän osaa auttaa kiusattuja ja kärsiviä, -
niitä, jotka ovat vaikeuksissa.
Hän ymmärtää, ja haluaa auttaa. Siksi Hän antoi Pyhän Hengen.
Hepr. 4.16: "Käykäämme sentähden uskalluksella armon istuimen eteen, -
että saisimme laupeuden ja löytäisimme armon, -
avuksemme oikeaan aikaan."
Emme voi haluta sekä Hänen apuaan että omaa elämäämme.
Kuten Johannes sanoi: -
"Jos joku maailmaa rakastaa, niin Isän rakkaus ei ole hänessä."
Sellainen käyttäytyy maailman tavoin.
Seurakunnissa käy paljon ihmisiä, joilla ei ole Isän rakkautta.
He rakastavan enemmän maailmaa kuin Jumalaa.
Jos ette vielä ymmärrä sitä, nyt on aika tehdä parannus.
On aika päättää seurata Messiasta.
Sanokaa Jumalalle: "Maailma tuo pimeyttä ja kuolemaa.
En halua sitä, vaan kiinnittyä yhä enemmän Messiaaseen.
Haluan yhä enemmän yhteyttä Jumalaan Pyhän Hengen kautta.
Haluan toteuttaa Hänen tahtoaan."
Vakuutan teille erään asian omasta kokemuksestani.
Sanon Hänelle joka päivä tahtovani olla Hänen kaltaisensa, -
ja pyydän Häntä muuttamaan minut, -
että voisin olla esimerkkinä perheelleni ja seurakunnalleni.
Todistan, että jos haluatte Jumala auttavan, Hän auttaa.
Ei Hän kuuntele rukouksia tyhjän takia, -
vaan Hän sanoo: "Kun huudat minua, vastaan sinulle."
Hän on taivaallinen Isämme.
Siihen ei mene kovin kauan, -
vain sen verran, että opitte kärsivällisyyttä.
Se kestää sen verran, kun teiltä menee oppia Isän tahto -
ja Jumalan tiet.
Nyt on päätöksen aika. Se, joka päättää, olet sinä.
Jumala ei päätä sitä, enkä minä päätä puolestasi, -
eivät myöskään puolisosi, lapsesi tai vanhempasi.
Te itse päätätte itsestänne, ei pastorinne eikä kukaan muu.
Mooses sanoi kansalle: -
"Minä otan tänä päivänä taivaan ja maan todistajiksi teitä vastaan, -
että minä olen pannut sinun eteesi elämän ja kuoleman, -
siunauksen ja kirouksen. Niin valitse siis elämä..."
Hän jatkaa, että se tarkoittaa Herran rakastamista -
koko sydämestä, sielusta ja voimasta.
Se on mahdollista, koska Jumala rakasti meitä niin, -
että antoi meille syntien anteeksiantamuksen -
ja mahdollisuuden lähestyä Häntä.
"Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Edessämme on avoimia mahdollisuuksia.
Jos haluamme sitä, Jumala auttaa meitä.
Se tapahtuu ilmoituksen kautta. Miten ilmoituksen saa?
Pyhän Hengen tuoman Jumalan Sanan kautta.
Nyt Pyhä Henki käyttää minua tuomaan teille tämän ilmoituksen: -
ette voi istua kahdella tuolilla, ettei voi tanssia kaksissa häissä.
Valitkaa joko Jumala tai maailma.
Minä olen päättänyt Pyhän Hengen ja Jeshuan armon avulla, -
että seuraan Messiasta.
Se maksaa paljon, mutta se on sen arvoista.
Kyse ei ole vain siitä, mitä saan täällä, -
vaan kyse on myös tulevasta maailmasta.
"Älä pelkää, sinä piskuinen lauma..."
"Menen Isäni valtakuntaan valmistamaan teille sijaa."
Hän odottaa meitä taivaassa.
Jos luotamme Messiaaseen vain tässä maailmassa, voi meitä!
Veljet ja sisaret, haluan rukoilla kanssanne, -
että Jumala auttaisi meitä.
Jotkut teistä ovat jo varmasti päättäneet seurata Messiasta.
Teille se ei ole vain istumista seurakunnassa -
ja kuulumista johonkin kirkkokuntaan, -
vaan todellista Messiaan seuraamista tulessa ja vedessä.
Olette päättäneet, että mitä tapahtuukin, -
elämänne ei ole teidän, vaan Jeshuan ja Hänen Isänsä, -
josta on tullut meidänkin Isämme.
Jos te todella tahdotte, rukoilen, että Pyhä Henki täyttäisi teidät, -
ja ilmoittaisi teille lisää siitä, mistä olen puhunut.
Mutta jos ette tahdo, -
se on oma päätöksenne. Toivon, että tahdotte.
Toivon että elämänne paranee, Jeshuan nimessä.
Uskon, että te, jotka katsotte tätä ohjelmaa, -
ette katso tätä turhaan.
Ette turhaan tuhlaa aikaanne.
Pyhä Henki auttaa teitä tulemaan Messiaan opetuslapsiksi -
ja todellisiksi uskoviksi.
Silloin ihmiset ihmettelevät: "Vau, mitä sinulle on tapahtunut?"
Muistattehan, kun Jeshua valitsi 12 opetuslasta.
Yksi heistä oli kavaltaja, koska hänessä oli saatana alusta asti.
Mutta entä ne muut? Eivät he olleet mitään suurmiehiä.
Yksi oli veronkerääjä, ja toiset kalastajia.
Kukaan heistä ei ollut suuri fariseus, hengenmies tai rabbi.
He kuitenkin muuttuivat, kun Pyhä Henki täytti heidät.
Nyt Pyhä Henki tahtoo muuttaa meidät.
Pietari kielsi Messiaan, vaikka sanoi: "En koskaan kiellä sinua!"
Jeshua antoi hänelle anteeksi.
Pietari oli pelkuri. Siellä hän lämmitteli tulen ääressä.
Mekin joskus lämmittelemme tämän maailman tulien ääressä.
Siellä ei ole mitään etsittävää.
Meidän tulee etsiä Jumalan kasvoja ja pitää Hänestä kiinni.
Siinä on jotain, mitä etsiä.
Siellä on Pyhän Hengen tuli, ihmeellinen elämä, -
ikuinen ja yltäkylläinen elämä.
Veljet ja sisaret, tehkäämme päätös nyt!
Siunaus vai kirous? Elämä vai kuolema?
Valitkaa siis elämä.
Älkää rakastako maailmaa, koska kaikki, mikä maailmassa on, -
"lihan himo, silmäin pyyntö ja elämän korskeus, -
se ei ole Isästä, vaan maailmasta".
Se on peräisin ensimmäisestä ihmisestä, joka lankesi.
Hän teki syntiä ollessaan tottelematon Jumalaa kohtaan.
Hän ei ottanut Jumalan sanoja vakavasti.
Hän ei uskonut Jumalan Sanaan.
Hän ei siis ottanut vastuuta siitä, mitä Jumala oli sanonut hänelle.
Te ette kuitenkaan ole sellaisia, -
koska ei Messias turhaan kuollut ja noussut kuolleista.
Ettekä te turhaan katso tätä ohjelmaa. Jumalalla on suunnitelma teitä varten.
Hän auttaa teitä olemaan uskollisia, jos haluatte toteuttaa Hänen tahtoaan.
Jonain päivänä Messias sanoo teille: -
"Hyvä on, sinä hyvä ja uskollinen palvelija.
Vähässä sinä olet ollut uskollinen, minä panen sinut paljon haltijaksi.
Mene herrasi iloon."
Veljet ja sisaret, tehkäämme päätös, Jeshuan nimessä.
Olkaa meihin yhteydessä.
Haluamme tietää, miten nämä ohjelmat vaikuttavat elämäänne.
Mitä ne antavat teille?
Vaikka olisitte Israelin ulkopuolella, kirjoittakaa palautetta!
Lähettäkää myös rukouspyyntöjä, niin rukoilemme puolestanne.
Etsikää meidät Facebookista.
Hetkinen, paljonko aikaa on jäljellä?
Etsikää meidät sosiaalisessa mediassa.
Montako minuuttia? - Kolme.
Etsikää meidät verkosta, ja liittykää kaveriksemme.
Olen varma, että siunaamme toisiamme.
Niin Jumalan Sanassa sanotaan.
Rukoilen puolestanne, ja uskon, että saatte avun.
Olet ehkä heikko tai sairas, en tiedä, mutta Jumala tietää.
Minä rukoilen, mutta toteutukoon Jumalan tahto.
Rukoillaan yhdessä. Taivaallinen Isä, kiitos sanastasi, -
jonka tänään sain välittää lastesi elämään.
Ei ole väliä, ovatko he juutalaisia vai eivät, -
ovatko he naisia vai miehiä.
Tärkeää on se, että sinä siunaat ja rakastat heitä kaikkia.
Vahvista Isä kaikkia niitä, jotka kärsivät ja ovat ahdingossa.
Rukoilen, että he päättäisivät seurata Messiasta -
ja tehdä Isän tahdon.
Isä, pyydän Jeshuan nimessä, paranna sairaat tänään.
Vapauta ne, jotka tarvitsevat vapautusta.
Siunaa niitä, jotka tarvitsevat siunausta.
Ja mikä tärkeintä, Isä, pyydän, -
että he kaikki ottaisivat vastaan sen, mitä heille annat.
Isän, Pojan ja Pyhän Hengen nimeen.
Jeshuan, ihanan Vapahtajamme, nimeen. Aamen.
Iloitsin seurastanne tänään, ja iloitsen jatkossakin.
Jos Herra suo, saan siunata teitä jatkossakin näillä ohjelmilla.
Shalom Jerusalemista, suuren kuninkaan kaupungista!
Olen Oren Lev Ari, jerusalemilaisen messiaanisen seurakunnan pastori.
Shalom ja siunausta Jeshuan nimessä, aamen!
Suomennos: Hannele Tainio